Unión del Pueblo Navarro talde parlamentarioari atxikitako foru parlamentari Cristina López Mañero andreak PES-11-25/00169 galdera egin zuen, idatziz erantzun zekion, unibertsitateko graduak eta masterrak egiteko kredituen kostuaren gainean. Bada, Nafarroako Gobernuko Unibertsitateko, Berrikuntzako eta Eraldaketa Digitaleko kontseilaria naizen aldetik, honako hau jakinarazten dut: 
Duela 10 urte baino gehiago ezarritako prozedura baliatzen da Nafarroako Unibertsitate Publikoan titulu ofizialak eskuratzeko zerbitzu akademikoengatik eta gainerako eskubideengatik ordaindu beharreko prezioak finkatzen dituen foru agindua, Nafarroako Gobernuak urtero ematen duena, taxutzeko. Foru aginduan, Unibertsitate Politikarako Konferentzia Nagusiak ezarritako irizpideetan oinarrituta proposatzen dizkio prezioak Nafarroako Unibertsitate Publikoak departamentuari. 
Nafarroako Gobernutik Nafarroako Unibertsitate Publikoarekin lan egin eta proposamen hori onartzen dugu.
Ondoren, dokumentu labur bat egiten da; zehazki, egungo ikasturterako egindako dokumentua 11-25/PEI-00312 informazio-eskaerarekin lotuta helarazi zitzaizun. 
Horiek horrela, Nafarroako Unibertsitate Publikoa da kalkulua egiten duena eta kostuaren bilakaera eta ikasleak ordaindu beharreko zenbatekoa zehazten dituena. 
Hori jakinarazten dut, ezarritako epeak eta Nafarroako Parlamentuko Erregelamenduaren 215. artikuluan xedatutakoa betez.

